CELEX: C2005/217/97
Language: fi
Date: 2005-09-03 00:00:00
Title: Asia T-186/05: Alenia Marconi Systems S.p.A:n 10.5.2005 Euroopan yhteisöjen komissiota vastaan nostama kanne

3.9.2005   
            
            
               FI
            
            
               Euroopan unionin virallinen lehti
            
            
               C 217/44
            
         Alenia Marconi Systems S.p.A:n 10.5.2005 Euroopan yhteisöjen komissiota vastaan nostama kanne
   (Asia T-186/05)
   (2005/C 217/97)
   Oikeudenkäyntikieli: italia
   Alenia Marconi Systems S.p.A, kotipaikka Rooma, on nostanut 10.5.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Francesco Sciaudone.
   Kantaja vaatii, että ensimmäisen oikeusasteen tuomioistuin
   
               1)
            
            
               toteaa, että komissio on sopimussuhteen ulkopuolisessa vastuussa siitä, että se on tehnyt 12.2.2004 päivätyn päätöksen;
            
         
               2)
            
            
               vahvistaa kantajan mainitun päätöksen johdosta kärsimät vahingot, joiden määrä on 72,8 miljoonaa euroa;
            
         
               3)
            
            
               velvoittaa komission korvaamaan mainitut vahingot korkoineen ja viivästyskorkoineen;
            
         
               4)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Käsiteltävänä olevassa kanteessa vaaditaan, että komissio velvoitetaan korvaamaan sopimussuhteen ulkopuolisen vastuun perusteella vahingot, joiden kantaja väittää itselleen aiheutuneen siitä, että komissio ei ole hoitanut oikein valvontatehtäviään, jotka sille yhteisön kilpailusääntöjen noudattamisen valvonnan alalla kuuluvat, kun se on tehnyt 12.2.2004 päivätyn päätöksen. Tällä päätöksellä on hylätty silloisen Alenia Difesan, joka on FINMECCANICA S.p.A:n liiketoiminnan haara, tekemä kantelu sillä perusteella, että on väitetty, että yhteisön kilpailusääntöjen soveltamiselle Eurocontroliin ei ole edellytyksiä ja että väärinkäytöksistä, joita kantelu koskee, ei ole riittäviä todisteita.
   Sama kantaja on nostanut samasta päätöksestä myös kumoamiskanteen (1).
   Vaatimustensa tueksi kantaja vetoaa siihen, että perustamissopimuksen 82 artiklaa on rikottu, kun on arvioitu sen soveltumista Eurocontroliin, kilpailusääntöjen noudattamisen valvontaa koskevien velvoitteiden rikkomiseen, kantelun puolueettoman ja huolellisen tutkimisen velvollisuuden rikkomiseen, siihen, että kantajan oikeuksia kantelijana on loukattu sekä hallinnollisen menettelyn kohtuullisen keston periaatteen loukkaamiseen.
   
      (1)  Asia T-155/04, Alenia Marconi Systems v. komissio (EUVL C 179, 10.7.2004, s. 11).